  Майя Бывальцева Эмъянъя но диагностикая центр усьтӥськоз Саралулын Башенинлэн выльдэм юртаз. Ужезъя каре вуылӥз Удмуртиысь кивалтэтлэн тӧроез Александр Соловьёв, ивортэ элькун тӧролэн но кивалтэтлэн пресс-службазы 20-тӥ даурлэн кутсконаз пуктэм юртэз выльдон таяз арын пӧсьтолэзе йылпумъяськиз. Чакланъёсъя, эм центр Сарапулын улӥсьёслы пӧртэм юрттӥськет сётоз. Со сяна, туризмъя «Камский берег» кластер улсын Кам шурлэсь ярдурзэ выльдон азьланьтӥське. Лэсьтӥськисьёс асфальтобетонэз утялто, жуг-жагез потто. Солы 36 миллион манет чакламын. Удмуртилэн тӧроез карын улон юртъёс но мерлыко объектъёс пуктон ужъёсын но тодматскиз. Али тупатъяськись «Энергия» стадион Сарапулысь дышетскисьёсты 1-тӥ куарусёнэ кутыны быгатоз ни. Отын Тодонлык нуналлы сӥзем бадӟым праздник ортчоз. 2016-тӥ арын шуркынмонэ лэсьтӥськисьёс куашкан калэ вуэм юртъёсын улӥсьёсты выжтон понна пуктӥськись юртэз вуттозы. Али отын пушсэ лэсьто ни. Сӥзьыл 36 выль патеръёсын корка пыронэз пусъёзы. Та программая ик мукетсэ юртэз ӝутозы Памяти биржевиков урамын, сое вуттозы 2017-тӥ арын. Тегъёс: Мерлык Туризм Тазалык Сарапул Удмуртия АлександрСоловьёв  